Қонуни Ҷумҳурии Тоҷикистон

 Оид ба ворид намудани тағйироту илова ба Қонуни Ҷумҳурии Тоҷикистон «Дар бораи ҳифзи ҳуқуқҳои кӯдак»

**Моддаи 1.** Ба Қонуни Ҷумҳурии Тоҷикистон «Дар бораи ҳифзи ҳуқуқҳои кӯдак» аз 18 марти соли 2015 (Ахбори Маҷлиси Олии Ҷумҳурии Тоҷикистон, с. 2015, №3, мод. 218; с. 2018, №1 мод. 21; с. 2020, №12, мод. 914; с. 2024, №1-2, мод. 19) тағйироту иловаи зерин ворид карда шаванд:

1. Ба сархати чоруми қисми 1 моддаи 3 пас аз калимаҳои «намудан ба» ва «сулҳдӯстӣ» мувофиқан калимаҳои «пешбурди тарзи ҳаёти солим,» ва «, эҳтироми қонун, арзишҳои фарҳангӣ, суннатҳои миллӣ ва ҳифзи онҳо» илова карда шаванд.

2. Сархати шашуми моддаи 4 дар таҳрири зерин ифода карда шавад:

«- таъмини кӯдакони ятим ва бепарастор бо манзил тибқи қонунгузории Ҷумҳурии Тоҷикистон;».

3. Дар ном ва қисми 1 моддаи 11 калимаи «эътибор» ба калимаи «шараф» иваз карда шавад.

4. Дар қисми 2 моддаи 23 калимаҳои «нӯшокиҳои спиртдор, маводи нашъадор ва моддаҳои мадҳушкунанда» ба калимаҳои «маҳсулоти тамоку, машруботи спиртӣ, воситаҳои нашъадор, моддаҳои психотропӣ, сахттаъсир ва мадҳушкунандаи дигар» иваз карда шаванд.

5. Дар матни моддаи 25 калимаи «кӯмаки» ба калимаи «кумаки» иваз карда шавад.

6. Дар қисми 3 моддаи 28 калимаи «эътибори» ба калимаи «шарафи» иваз карда шавад.

7. Дар қисми 1 моддаи 29 калимаҳои «нӯшокиҳои спиртӣ, маҳсулоти тамоку, маводи нашъадор ва психотропӣ» ба калимаҳои «маҳсулоти тамоку, машруботи спиртӣ, воситаҳои нашъадор, моддаҳои психотропӣ, сахттаъсир ва мадҳушкунандаи дигар» иваз карда шаванд.

8. Дар моддаи 33 калимаҳои «шароити рушду камол ва тарбияи» ба калимаҳои «шароит барои имконияти инкишофи пурраи ҷисмонӣ, зеҳнӣ, маънавӣ ва ахлоқии» иваз карда шаванд.

9. Дар қисми 3 моддаи 34 калимаи «эътибор» ба калимаи «шараф» иваз карда шавад.

10. Дар моддаи 45:

- дар қисми 1 калимаи «эътибори» ба калимаи «шарафи» иваз карда шавад;

- қисми 2 дар таҳрири зерин ифода карда шавад:

«2. Бо мақсади таъмини зиндагии арзанда кӯдаки маъюб вобаста ба қобилиятҳои ҷисмонӣ ва зеҳнии худ ҳуқуқ дорад аз нигоҳубин, таҳсил ва тайёрии махсус, ки мустақилияти комил ва ҳамгироии ҷамъиятии ӯро таъмин менамоянд, бархӯрдор бошад.».

**Моддаи 2. Тартиби мавриди амал қарор додани Қонуни мазкур**

Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 2 январи соли 2025, №2130**

қарори

Маҷ­лиси миллии Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи ҳифзи ҳуқуқҳои кӯдак»**

Мутобиқи моддаи 60 Конститутсияи Ҷумҳурии Тоҷикистон Маҷлиси миллии Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи ҳифзи ҳуқуқҳои кӯдак» ҷонибдорӣ карда шавад.

**Раиси Маҷлиси миллии Маҷлиси**

**Олии Ҷумҳурии Тоҷикистон Рустами Эмомалӣ**

**ш. Душанбе, 27 декабри соли 2024, №576**

қарори

Маҷлиси намояндагони Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи ҳифзи ҳуқуқҳои кӯдак»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи ҳифзи ҳуқуқҳои кӯдак» қабул карда шавад.

**Раиси Маҷлиси намояндагони Маҷлиси Олии**

**Ҷумҳурии Тоҷикистон М. Зокирзода**

**ш. Душанбе, 4 декабри соли 2024, №1498**